ปรับหมากกลยุทธ์ ภาคบ่าย – บล.เอเซีย พลัส
 บล.เอเซีย พลัส แนะเทคนิคบ่ายนี้
5 มิ.ย. 2558

ปรับหมากกลยุทธ์ ภาคบ่าย
          ขึ้นกันเข้าไป ดัชนีแตะ 1,500 จุด ด้วยแรงซื้อคืนของหุ้นกลุ่มหลัก ทำให้ Expected PER ทะลุเป้าหมายที่ระดับ 15.5 เท่า Upside ดัชนีไม่มีเหลือ ทำให้ยังชะล่าใจมากไม่ได้ กลยุทธ์ยังคงให้ระวังการลงทุน และเน้นไปที่หุ้นเด่นรายตัว เช่น หุ้นส่งออก  HANA, VNG และ หุ้น Earning Play STPI
 
มุมมองและการวิเคราะห์ :
          – ตลาดหุ้นเอเซียช่วงเช้าที่ผ่านมา ยังคงเคลื่อนไหวในแดนลบเกือบทุกประเทศ โดยดัชนีฮั่งเส็งของฮ่องกงปรับลดลงมากที่สุดในภูมิภาคที่ระดับ 0.78% ขณะที่ตลาดในกลุ่ม TIP ส่วนใหญ่ยังคงยืนในแดนลบ นำโดยตลาดหุ้นฟิลิปปินส์ปรับลดลง 0.28% (- 1.79% WTD) ตามด้วยตลาดหุ้นอินโดนิเซียติดลบ 0.24% (-2.59% WTD) ส่วนตลาดหุ้นไทยวันนี้ปรับเพิ่มขึ้น 0.65% สวนทางตลาดในภูมิภาค และเป็นการยืนในแดนบวกได้ 3 ติดต่อกัน
          – SET Index ล่าสุดปิดที่ 1,500.66 จุด บวกขึ้นมาได้ 9.76 จุด ด้วยมูค่าซื้อขาย 1.81 หมื่นล้านบาท โดยวันนี้หุ้นในกลุ่มพลังงานได้ปรับตัวเพิ่มขึ้นได้ พร้อมกับหุ้นในกลุ่ม Big &amp; Mid Cap วันนี้ อย่างกลุ่ม ICT กลุ่มอสังหาฯ กลุ่ม ธ.พ. และกลุ่มวัสดุก่อสร้าง ที่เริ่มทำจังหวะฟื้นตัวได้ต่อเนื่องใน 2 วันหลังที่ผ่านมา ทำให้ภาพการขึ้นของดัชนีวันนี้ดูมีน้ำหนักมากยิ่งขึ้น
          – การเจรจาระหว่างกรีซและ TROIKA ทำให้กรีซต้องมีปัญหาในการหาเงินมาชำระหนี้ IMF ที่ครบกำหนด 5 มิ.ย.2558 จำนวน 3 ร้อยล้านยูโร อย่างไรก็ตามกรีซกำลังพยายามที่จะขอเลื่อนการชำระหนี้ไปเป็น 30 มิ.ย.58 โดยชำระรวมหนี้ก้อนอื่นกว่า 1.6 พันล้านยูโร สถานการณ์ดังกล่าวทำให้ อัตราผลตอบแทนพันธบัตรเยอรมันอายุ 10 ปี พุ่งขึ้นแตะ 2.11% จาก 1.84% เมื่อสิ้นเดือน พ.ค.58 เช่นเดียวกับ Euro Bond ก็พุ่งขึ้นถึง 0.84% และหากการประชุม รมต.คลัง ยุโรป ในวันที่ 18 มิ.ย. ยังนี้ไม่มีบทสรุปการช่วยเหลือกรีซ ก็อาจทำให้ตลาดการเงินผันผวนหนักได้
          – สำหรับวันนี้ต้องตามตัวเลขการจ้างงานนอกภาคเกษตร (ตลาดคาดไว้ที่ 2.26 แสนตำแหน่ง) และอัตราว่างงาน (ตลาดคาด 5.4%) ซึ่งตัวเลขดังกล่าวก็จะชี้นำไปสู่เรื่องการปรับขึ้นอัตราดอกเบี้ยของ Fed ซึ่งจะมีการประชุม FOMC ในวันที่ 16-17 มิ.ย.58 นอกจากนี้ยังคงต้องติดตามการประชุม OPEC ซึ่งคาดว่าน่าจะยังไม่เห็นการเปลี่ยนแปลงเกี่ยวกับนโยบายการผลิต ทำให้เชื่อว่า ประเด็น Supply ส่วนเกินจะยังคงกดดันราคาน้ำมันดิบในระยะสั้นได้ ส่วนปัจจัยต่างประเทศในสัปดาห์หน้าที่ต้องติดตาม การประกาศตัวเลข GDP ของยุโรปในวันที่ 9 มิ.ย. (ตลาดคาดว่าจะขยาย 1% YoY) ส่วนปัจจัยในประเทศวันที่ 10 มิ.ย. ติดตามการประชุมของ กนง. จะมีการลดดอกเบี้ยลงอีกหรือไม่ หากปรับลงอีก 0.25% กลุ่มธนาคารฯน่าจะต้องลงอีกครั้ง และเชื่อว่าค่าเงินบาทจะพุ่งแตะ34 บาทต่อดอลลาร์ ซึ่งจะกระทบ Sentiment ความคาดหวังเรื่อง Fund Flow  ในส่วนของฝ่ายวิจัย ASPS ประเมินว่า กนง. มีโอกาสที่จะลดดอกเบี้ยลงเหลือ 1-1.25% ในการประชุมอีก 5 ครั้งที่เหลือของปี 2558
 
กลยุทธ์การลงทุน Investment Tactic  :  กลยุทธ์หลักวันนี้ยังให้เน้นหุ้นส่งออก HANA, SVI, VNG, STA 
          – หุ้นเด่นเดือน มิ.ย.58 เน้น High Dividend ASK, LPN, INTUCH, TTW, TVO
          – หุ้นที่ได้ประโยชน์จากเงินบาทอ่อนค่า HANA, SVI, KCE, VNG, TUF, STA
          – Portfolio Update : ASK, SVI, STA, STPI, PTTGC, VNG               